Author: Inštitút pre aproximáciu práva
Last saved by: spano
Company: UV SR

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
30.októbra 2002
K materiálu č. 7785/2002
K bodu č. 2

     

S T A N O V I S K O

k návrhu zákona, ktorým sa mení zákon č. 73/1998 Z.z. o štátnej službe príslušníkov policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov    

I
	Návrh zákona, ktorým sa mení zákon č. 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov predkladá na rokovanie vlády SR minister vnútra SR Vladimír Palko na základe uznesenia vlády SR č. 1144 z 23. októbra 2002.
II.
	Cieľom návrhu zákona je presunúť úpravu funkčných platov do zákona o štátnom rozpočte, ktorý bude určovať termín účinnosti a percentuálne zvýšenie funkčných platov príslušníkov Policajného zboru, Slovenskej informačnej služby, Zboru väzenskej a justičnej stráže SR, Železničnej polície a Národného bezpečnostného úradu.
III.
	Problematikou štátnej služby príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície sa okrajovo zaoberá viacero právnych noriem v oblasti sociálneho zabezpečenia, ako napr. smernica rady č. 75/117/EHS o aproximácii práva v oblasti aplikácii princípu rovnosti v odmeňovaní mužov a žien alebo smernica rady č. 76/207/EHS o realizácii zásady rovnakého zaobchádzania mužov a žien, pokiaľ ide o prístup k zamestnaniu, odbornú prípravu, služobné povýšenie a pracovné podmienky.

IV.
	Vzhľadom na to, že navrhované znenie zákona upravuje percentuálne zvýšenie funkčných platov a nedotýka sa práva ES/EÚ, sekcia Inštitút pre aproximáciu práva neuplatňuje k návrhu zákona žiadne pripomienky.

Bratislava | 28.10.2002
Vypracoval: | Mgr.R.Jaroš
Tel.: | 57295633

JUDr. Mária Krošlákovágenerálna riaditeľka